ഉഴമലയ്ക്കല് സ്കൂളില് ജി.സ്റ്റീഫന് എം.എല്.എയുടെ തിളക്കം ആദരവ് ഉഴമലയ്ക്കല്: ഉഴമലയ്ക്കല് ശ്രീനാരായണഹയര്സെക്കന്ഡറി സ്കൂളില് എസ്.എസ്.എല്.സി, പ്ലസ്ടു പരീക്ഷകളില് മികച്ച വിജയം കരസ്ഥമാക്കിയ വിദ്യാര്ത്ഥികള്ക്ക് തിളക്കം 2021 അനുമോദനച്ചടങ്ങ് ജി. സ്റ്റീഫന് എം.എല്.എ ഉദ്ഘാടനം ചെയ്തു. പി.ടി.എ പ്രസിഡന്റ് ബി. ബിജു അദ്ധ്യക്ഷത വഹിച്ചു.സ്കൂള് മാനേജര് ഉഴമലയ്ക്കല് വേണുഗോപാല് മുഖ്യപ്രഭാഷണം നടത്തി.ദേശീയ പ്രതിഭാനിര്ണയ പരീക്ഷയില് മികവുതെളിയിച്ച വിദ്യാര്ത്ഥികളെ ഗ്രാമ പഞ്ചായത്ത് പ്രസിഡന്റ് ജെ.ലളിത അനുമോദിച്ചു. ഫുള് മാര്ക്ക് വാങ്ങിയ വിദ്യാര്ത്ഥികള്ക്ക് എസ്.എന്.ഡി.പി യോഗം ഉഴമലയ്ക്കല് ശാഖയുടെ ഉപഹാരം ശാഖാ സെക്രട്ടറി സി. വിദ്യാധരന് സമ്മാനിച്ചു. ശാഖാ പ്രസിഡന്റ് ഷൈജു പരുത്തിക്കുഴി,പ്രിന്സിപ്പല് ബി. സുരേന്ദ്രനാഥ്,വാര്ഡ് മെമ്ബര് ജയരാജ്,ഹെഡ്മിസ്ട്രസ് ജി.ലില്ലി,ഡെപ്യൂട്ടി ഹെഡ്മാസ്റ്റര് വി.എസ്.ശ്രീലാല്,സ്റ്റാഫ് സെക്രട്ടറി അനില് കുമാര്,പി.ടി.എ വൈസ് പ്രസിഡന്റ് എസ്.എന്.ബിജു തുടങ്ങിയവര് സംസാരിച്ചു.പ്ലസ്ടു,എസ്.എസ്.എല്.എല്.സി പരീക്ഷകളില് എല്ലാ വിഷയങ്ങള്ക്കും എ പ്ലസ് നേടിയ വിദ്യാര്ത്ഥികള്ക്ക് എം.എല്.യുടെ ഉപഹാരവും സ്കൂള് പി.ടി.എയുടെ ഉപഹാരവും എം.എല്.എ വിതരണം ചെയ്തു.